நூற்பா:19 (வல்லெழுத்) வல்லெழுத் தென்ப கசட தபற (19)                               வல்லெழுத்து என்ப க ச ட த ப ற. இது, தனிமெய்களுள் சிலவற்றிற்கு வேறு ஓர் குறியிடுதல் நுதலிற்று. இதன்பொருள் வல்லெழுத்து என்ப= வல்லெழுத்து என்னும் குறிய என்று சொல்லுவர்; க ச ட த ப ற= க ச ட த ப ற என்னும் தனிமெய்களை. வல்லென்று இசைத்தலானும், வல் என்ற தலைவளியாற் பிறத்தலானும் வல்லெழுத்து எனப்பட்டது. மொழிக்கு முதலாம் எழுத்து நான்கு உளவாகலானும், அவற்றால் வழக்குப் பயிற்சி பெரிதாகலானும் (வல்லினம்) முன் கூறப்பட்டது. (க ச ட த ப ற என்னும் மெய்கள் க், ச், ட், த், ப், ற்.) நூற்பா:20 (மெல்லெழுத்) மெல்லெழுத் தென்ப ஙஞண நமன. (20)                            மெல்லெழுத்து என்ப ங ஞ ண ந ம ன.